— Спадзяемся, што ўсталюецца сонечнае надвор’е, і мы зможам працаваць у поўную сілу. Нам трэба падкарміць 1000 гектараў азімых культур, правесці падсеў 420 гектараў шматлетніх траў, пасеяць 450 гектараў зерневых і зернебабовых культур, 750 гектараў кукурузы і 600 гектараў адналетніх траў, — расказвае выконваючы абавязкі дырэктара сельгасфіліяла Ігар Камароўскі. — Неабходна ўзараць 360 гектараў зямлі, падрыхтаваць глебу да сяўбы. І гэта далёка не поўны спіс усіх работ. Працы хапае, як заўсёды. Будзем старацца, каб правесці ўсе работы своечасова.